
[image: image1.png]



PARLAMENTUL ROMÂNIEI

CAMERA DEPUTAŢILOR

Comisia pentru tehnologia     




                   



               
 PL.x. 710/ 2010
informaţiei şi comunicaţiilor

RAPORT

asupra proiectului de Lege pentru aprobarea Ordonanţei de urgenţă a Guvernului nr.89/2010 privind anunţarea creşterii contribuţiei României la bugetul Uniunii Internaţionale a Telecomunicaţiilor pentru perioada 2011- 2015 cu o jumătate de unitate contributivă, în cadrul Conferinţei Plenipotenţiarilor Uniunii Internaţionale a Telecomunicaţiilor care se va desfăşura la Guadalajara, Statele Unite Mexicane, în perioada 4 - 22 octombrie 2010

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru tehnologia informaţiei şi comunicaţiilor a fost sesizată spre dezbatere în fond cu proiectul de Lege pentru aprobarea Ordonanţei de urgenţă a Guvernului nr.89/2010 privind anunţarea creşterii contribuţiei României la bugetul Uniunii Internaţionale a Telecomunicaţiilor pentru perioada 2011- 2015 cu o jumătate de unitate contributivă, în cadrul Conferinţei Plenipotenţiarilor Uniunii Internaţionale a Telecomunicaţiilor care se va desfăşura la Guadalajara, Statele Unite Mexicane, în perioada 4 - 22 octombrie 2010 trimis cu adresa nr.PL.x 710 din 24 noiembrie 2010.

Potrivit prevederilor art.75 alin.(1) din Constituţia României, republicată, şi ale art.92 alin.(9) din Regulamentul Camerei Deputaţilor, republicat, Camera Deputaţilor este Cameră decizională.


Consiliul Legislativ a avizat favorabil proiectul de lege, cu unele observaţii şi propuneri, conform avizului nr.1170/30.09.2010. 


Comisia juridică, de disciplină şi imunităţi a avizat favorabil proiectul de lege conform avizului nr. 710/07.12.2010
Senatul, în calitate de primă Cameră sesizată, a adoptat proiectul de  lege în şedinţa din 22 noiembrie 2010.


Proiectul de lege are ca obiect de reglementare creşterea contribuţiei României la bugetul Uniunii Internaţionale a Telecomunicaţiilor pentru perioada 2011-2015 cu o jumătate unitate contributivă, în cadrul Conferinţei Plenipotenţiarilor Uniunii Internaţionale a Telecomunicaţiilor ce s-a desfăşurat la Guadalajara, Statele Unite Mexicane, în perioada 4-22 octombrie 2010.

În conformitate cu prevederile art.61 din Regulamentul Camerei Deputaţilor, republicat,  Comisia pentru tehnologia informaţiei şi comunicaţiilor a dezbătut proiectul de lege în şedinţa din data de 7 decembrie 2010. La lucrările Comisiei au fost prezenţi 12 deputaţi din totalul de 15 membri ai Comisiei. 

În urma dezbaterilor membrii comisiei au hotărât cu unanimitate de voturi a membrilor prezenţi să propună plenului Camerei Deputaţilor adoptarea  proiectului de lege cu amendamentele cuprinse în Anexă.
Potrivit prevederilor art.73 din Constituţia României, republicată, în raport cu obiectul şi conţinutul reglementării, proiectul de lege face parte din categoria legilor ordinare.
PREŞEDINTE,

Relu Fenechiu
PL.x. nr.710/2010

Anexă
Amendamente admise

	Nr

crt
	Text ordonanţă
	Text Senat
	Text propus de Comisie

(autorul amendamentului)
	Motivarea amendamentelor propuse

	0.
	1.
	2.
	3.
	4.

	1. 
	
	Lege pentru aprobarea Ordonanţei de urgenţă a Guvernului nr.89/2010 privind anunţarea creşterii contribuţiei României la bugetul Uniunii Internaţionale a Telecomunicaţiilor pentru perioada 2011- 2015 cu o jumătate de unitate contributivă, în cadrul Conferinţei Plenipotenţiarilor Uniunii Internaţionale a Telecomunicaţiilor care se va desfăşura la Guadalajara, Statele Unite Mexicane, în perioada 4 - 22 octombrie 2010
	Nemodificat
	

	2. 
	
	Articol unic.- Se aprobă Ordonanţa de urgenţă a Guvernului nr.89/2010 privind anunţarea creşterii contribuţiei României la bugetul Uniunii Internaţionale a Telecomunicaţiilor pentru perioada 2011- 2015 cu o jumătate de unitate contributivă, în cadrul Conferinţei Plenipotenţiarilor Uniunii Internaţionale a Telecomunicaţiilor ce se va desfăşura la Guadalajara, Statele Unite Mexicane, în perioada 4 - 22 octombrie 2010, publicată în Monitorul Oficial al României, Partea I, nr.672 din 4 octombrie 2010.
	Articol unic.- Se aprobă Ordonanţa de urgenţă a Guvernului nr.89/2010 privind anunţarea creşterii contribuţiei României la bugetul Uniunii Internaţionale a Telecomunicaţiilor pentru perioada 2011- 2015 cu o jumătate de unitate contributivă, în cadrul Conferinţei Plenipotenţiarilor Uniunii Internaţionale a Telecomunicaţiilor ce se va desfăşura la Guadalajara, Statele Unite Mexicane, în perioada 4 - 22 octombrie 2010, publicată în Monitorul Oficial al României, Partea I, nr.672 din 4 octombrie 2010, cu următoarea modificare:.
	

	3. 
	ORDONANŢĂ DE URGENŢĂ privind anunţarea creşterii contribuţiei României la bugetul Uniunii Internaţionale a Telecomunicaţiilor pentru perioada 2011- 2015 cu o jumătate de unitate contributivă, în cadrul Conferinţei Plenipotenţiarilor Uniunii Internaţionale a Telecomunicaţiilor care se va desfăşura la Guadalajara, Statele Unite Mexicane, în perioada 4 - 22 octombrie 2010
	-
	Nemodificat
	

	4. 
	Art. 1. – Se aprobă anunţarea creşterii clasei de contribuţie a României la bugetul Uniunii Internaţionale a Telecomunicaţiilor pentru perioada 2011- 2015 la o unitate contributivă, în cadrul Conferinţei Plenipotenţiarilor Uniunii Internaţionale a Telecomunicaţiilor ce se va desfăşura la Guadalajara, Statele Unite Mexicane, în perioada 4 - 22 octombrie 2010.
	-
	Nemodificat
	

	5. 
	Art. 2. – La constituirea unităţii contributive a României la bugetul ITU, pentru perioada 2011-2015, clasă de contribuţie stabilită în conformitate cu prevederile art.1, contribuie Ministerul Comunicaţiilor şi Societăţii Informaţionale (MCSI) cu o jumătate din unitatea contributivă, sumă alocată de la bugetul de stat în bugetul MCSI cu această destinaţie şi Autoritatea Naţională pentru Administrare şi Reglementare în Comunicaţii cu o jumătate din restul de unitate contributivă datorată de România, din bugetul propriu de venituri şi cheltuieli
	-
	1. Articolul 2 se modifică şi va avea următorul cuprins:

Art. 2. – La constituirea unităţii contributive a României la bugetul ITU, pentru perioada 2011-2015, clasă de contribuţie stabilită în conformitate cu prevederile art.1, contribuie Ministerul Comunicaţiilor şi Societăţii Informaţionale (MCSI) cu o jumătate din unitatea contributivă, sumă alocată de la bugetul de stat în bugetul MCSI cu această destinaţie şi Autoritatea Naţională pentru Administrare şi Reglementare în Comunicaţii cu o jumătate din unitatea contributivă datorată de România, din bugetul propriu de venituri şi cheltuieli
	Reglementarea mai clară a contribuţiei MCSI şi ANCOM la constituirea unităţii contributive a României la bugetul ITU.

